2.3 การประกอบธุรกิจของแต่ละสายผลิตภัณฑ์

1) ลักษณะของผลิตภัณฑ์หรือบริการ

ฝาจีบ (CROWN CAP) เป็นฝาขวดที่ทำจากแผ่นเหล็กเคลือบอัดขึ้นรูป
ภายในบุด้วยวัสดุผนึกป้องกันการรั่วซึม เมื่อปิดแน่นจะสามารถเก็บรักษาคุณภาพเครื่องดื่ม
หรือผลิตภัณฑ์ภายในขวดได้ดีปัจจุบันใช้ผนึกขวดบรรจุนำ้อัดลม, เบียร์, โซดา, นมถั่วเหลือง,
น้ำผลไม้

ฝาเกลียวกันปลอม (PILFER-PROOF CAP) ใช้ปิดขวดเกลียว
พัฒนาขึ้นเพื่อป้องกันการปลอมปนสินค้า ทำจากแผ่นอลูมิเนียมอัดขึ้นรูปเป็นลักษณะถ้วยทรงกระบอก
มีรอยปรุโดยรอบระหว่างตัวฝากับขอบฝา ภายในบุด้วยวัสดุผนึกป้องกันการรั่วซึมไม่เป็นสนิม
ใช้ผนึกขวดบรรจุน้ำอัดลม, เครื่องดื่มบำรุงสุขภาพ, สุรา, ยา เป็นต้น ฝาเกลียวกันปลอมเปิดง่าย
ใช้ปิดซ้ำได้อีกเมื่อบริโภคไม่หมดในคราวเดียวโดยยังรักษาคุณภาพเดิมอยู่
แต่สามารถเห็นชัดว่าได้เปิดมาแล้วครั้งหนึ่ง

ฝาสุปริมล็อก (SUPRIM-LOC CAP) เป็นฝาขวดที่ผลิตโดยใช้พลาสติกที่มีชื่อว่า โพลีโพรไพลีน
ซึ่งนำมาหลอมละลายแล้ว ขึ้นเป็นรูปฝาภายในบุด้วยวัสดุผนึกป้องกันการรั่วซึม
ลักษณะของฝามีร่องกันลื่น โดยรอบ และมีรอยปรุระหว่างตัวฝากับขอบฝาเพื่อให้เปิดได้ง่าย
ฝาสุปริมล็อกใช้ผนึกขวดบรรจุน้ำอัดลม, ดื่ม สามารถปิดซ้ำได้อีกเมื่อบริโภคไม่หมดในคราวเดียว
โดยยังรักษาคุณภาพเดิม

ฝาวงแหวนแม็กซี่คราวน์ (MAXI CROWN) เป็นฝาขวดที่ทำจากแผ่นเหล็กอัดขึ้นรูปและบากร่อง
ภายในบุด้วยวัสดุผนึกป้องกันการรั่วซึม พัฒนาขึ้นเพื่อให้ดึงวงแหวนเปิดได้ง่าย
ป้องกันการนำกลับมาใช้ใหม่และ การปลอมปนสินค้าได้สมบูรณ์แบบ

ฝาวงแหวนแม็กซี่แค้ป (MAXI CAP) เป็นฝาขวดที่ทำจากแผ่นอลูมิเนียมทั้งชิ้นอัดขึ้นรูปและบากร่อง
ภายในบุด้วยวัสดุผนึกป้องกันการรั่วซึม นอกจากคุณสมบัติทั่วไปที่เหมือนกับฝาวงแหวนแม้กซี่คราวน์แล้ว
ยังมีคุณสมบัติเหมาะกับที่ต้องเก็บไว้ในที่มีความชื้นสูง
หรือเปียกชื้นเป็นเวลายาวนานได้โดยฝาไม่เป็นสนิม

ฝาวงแหวนแม็กซี่พี (MAXI-P) เป็นฝาขวดที่ทำจากแผ่นอลูมิเนียมอัดขึ้นรูปและบากร่อง
ภายในบุด้วยวัสดุป้องกันการรั่วซึมคุณสมบัติโดยทั่วไปเหมือนกับฝาวงแหวนแม้กซี่แค้ป
ยกเว้นวงแหวนที่ใช้ดึงเปิดจะเปลี่ยนจากอลูมิเนียมเป็นพลาสติก สามารถป้องกันการปลอมปนสินค้า
และเหมาะสำหรับผลิตภัณฑ์ที่ต้องการเก็บไว้ในที่มีความชื้นสูงโดยฝาไม่เป็นสนิม

ฝากระป๋องแบบเปิดง่ายชนิดดึง RING PULL และ SOT (EASY-OPEN ENDS AND
STAY-ON-TAB)ฝากระป๋องชนิดดึงและชนิด Stay-on-Tab
เป็นฝาที่ทำจากแผ่นอลูมิเนียมทั้งชิ้นอัดขึ้นรูปและบากร่อง ภายในบุด้วยวัสดุป้องกันการรั่วซึม
ฝาด้านบนจะติดห่วงสำหรับช่วยในการเปิด สำหรับฝา Stay-on-tab
เมื่อเปิดกระป๋องแล้วห่วงดึงยังคงติดอยู่กับกระป๋อง ฝากระป๋องทั้ง 2 ชนิด
สามารถใช้ผนึกกระป๋องบรรจุเครื่องดื่มทั้งบรรจุแก๊สและไม่บรรจุแก๊ส เช่น เบียร์, น้ำอัดลม,
น้ำผลไม้, น้ำผัก เป็นต้น

กระป๋อง 3 ชิ้น (3-PIECE CAN) ทำจากแผ่นเหล็กชุบดีบุก พิมพ์สีตามที่ลูกค้าเลือก
ก่อนนำมาขึ้นรูปเป็นกระป๋อง กระป๋อง 3 ชิ้น ประกอบด้วย 3 ส่วน คือ ก้นกระป๋อง , ตัวกระป๋อง
และฝากระป๋อง มีขนาดให้เลือกตามความต้องการ
เหมาะสำหรับเครื่องดื่มที่ไม่บรรจุแก๊สสามารถผ่านกระบวนการผลิตที่มีความร้อนได้ เช่น
บรรจุน้ำผลไม้, กาแฟ, เครื่องดื่มบำรุงกำลัง

กระป๋อง 2 ชิ้น (2-PIECE CAN) ผลิตโดยบริษัท บางกอกแคน แมนนูแฟคเจอริ่ง จำกัด
ทำจากแผ่นอลูมิเนียมม้วนนำมาปั๊มขึ้นรูป
ทำความสะอาดด้วยเครื่องล้างกระป๋องเพื่อส่งเข้าเครื่องเคลือบภายนอกด้วยสีพื้นแล้วเข้าเครื่องพิมพ์
ซึ่งสามารถพิมพ์ได้หลายสีในเวลาเดียวกัน
เคลือบภายในด้วยแลคเกอร์ที่สามารถใช้กับภาชนะบรรจุอาหารได้
จากนั้นนำเข้าเครื่องขึ้นรูปคอก่อนตรวจสอบรอยรั่วด้วยระบบแสง กระป๋อง 2
ชิ้นเหมาะสำหรับเครื่องดื่มบรรจุแก๊ส เช่น น้ำอัดลม, น้ำผลไม้อัดลม, เบียร์, โซดา เป็นต้น

2) การตลาดและภาวะการแข่งขัน

-   กลยุทธ์ทางการตลาด

1. คุณภาพของผลิตภัณฑ์

 คุณภาพของผลิตภัณฑ์ถือเป็นปัจจัยสำคัญของการตัดสินใจเลือกซื้อผลิตภัณฑ์ และเป็นส่วนช่วยเสริมสร้างความพอใจให้กับลูกค้าเป็นอย่างมาก บริษัทฯ ตระหนักดีว่าคุณภาพสินค้ามีผลโดยตรงต่อสินค้าของลูกค้า จึงได้นำระบบบริหารคุณภาพ ISO 9002 มาใช้ในการบริหารงาน เพื่อให้การควบคุมคุณภาพในทุกขั้นตอนการผลิตเป็นไปอย่างเที่ยงตรงและถูกต้อง 

2. ด้านราคา

การแข่งขันโดยใช้วิธีการตัดราคาขายระหว่างผู้ผลิตจะพบได้บ่อยขึ้น
ยกเว้นในผู้ผลิตรายใหญ่ที่มีลูกค้าประจำจะเน้นการให้บริการที่มากเป็นพิเศษ บริษัทฯ
ตระหนักดีว่าในภาวะเศรษฐกิจที่ยังไม่ฟื้นตัว ราคาเป็นตัวตัดสินใจสำคัญตัวหนึ่ง บริษัทฯ
จึงมีแผนงานที่จะลดต้นทุนการผลิตลง ทั้งในเรื่องของวัตถุดิบ และค่าใช้จ่ายในกระบวนการผลิต
การบริหาร เพื่อให้สามารถกำหนดราคาขายได้ใกล้เคียงและแข่งขันกับคู่แข่งได้ และเป็นธรรม

3. ด้านบริการ

บริษัทฯ เน้นให้บริการแก่ลูกค้าทั้งก่อนและหลังการขาย
เพื่อให้ลูกค้ามั่นใจว่าได้บรรจุภัณฑ์ที่มีคุณ-ภาพตรงตามความต้องการ
ความรวดเร็วและความพร้อมของทีมบริการ โดยเฉพาะในการแก้ปัญหาให้ลูกค้า
ยังคงสร้างความได้เปรียบให้แก่ผู้ผลิตได้เสมอ ซึ่งบริษัทฯ ได้มีทีมงานบริการเทคนิค
ที่จะคอยดูแลลูกค้าโดยเฉพาะ

4. การพัฒนาผลิตภัณฑ์

 การสร้างความแตกต่างในตัวสินค้าให้โดดเด่น และแตกต่างจากผู้ผลิตรายอื่น จะเป็นการเพิ่มทางเลือกให้กับลูกค้าที่ต้องการจุดขายที่ไม่เหมือนใคร เพื่อกระตุ้นการซื้อจากผู้บริโภค บริษัทฯ มีฝ่ายวิจัยและพัฒนา ที่จะพัฒนาผลิตภัณฑ์ใหม่ๆ เข้าสู่ตลาด ปรับปรุงและเปลี่ยนแปลงผลิตภัณฑ์ปัจจุบันรวมถึงที่ให้ได้ผลิตภัณฑ์ตามที่ลูกค้าต้องการ 

จากกลยุทธ์การแข่งขันข้างต้นจะเป็นส่วนช่วยในการเพิ่มลูกค้าและยอดขาย
เพราะสินค้าที่มีคุณภาพและบริการที่ดีสร้างความประทับใจให้กับลูกค้า
ส่งผลถึงการขยายตลาดของบริษัทฯ ไปสู่ลูกค้ารายใหม่

-   การจำหน่าย และช่องทางการจำหน่าย

บริษัทฯ เป็นผู้จำหน่ายโดยตรงกับลูกค้า และลูกค้าเป็นผู้ออกคำสั่งซื้อโดยตรงกับบริษัทฯ โดยระบุ

ตราสินค้า จำนวน วันและสถานที่ส่งมอบ ตามราคาที่ได้ตกลงกันไว้ และบริษัทฯ
จะเป็นผู้จัดส่งผลิตภัณฑ์ตามรายละเอียดในใบสั่งซื้อให้กับลูกค้า
หรือลูกค้าอาจเป็นผู้มารับผลิตภัณฑ์จากโรงงานของบริษัทฯ

การจำหน่ายไปยังต่างประเทศ จะมีทั้งการขายตรงให้กับลูกค้า และการขายผ่านตัวแทนบริษัทฯ
เพื่อให้ดูแลให้การบริการแก่ลูกค้าใหญ่แทนบริษัทฯ ซึ่งจะดูแลไม่ได้ทั่วถึง
และเก็บสต็อกสำหรับจำหน่ายให้ลูกค้าเล็กในประเทศนั้น ๆ

-   ลักษณะของลูกค้า หรือกลุ่มลูกค้า

เป็นกลุ่มผู้ผลิตเครื่องดื่มรายใหญ่ ที่มีความต้องการกระป๋องและฝาจำนวนมาก อาทิ
ผู้ผลิตน้ำอัดลม,เบียร์, น้ำผลไม้, เครื่องดื่มบำรุงกำลัง, สุรา, กาแฟพร้อมดื่ม และน้ำดื่มบริสุทธิ์
เป็นต้น

-   ยอดขายของกลุ่มลูกค้ารายใหญ่และสัดส่วนการจำหน่าย

ในระยะเวลา 3 ปี มีการขายให้แก่ลูกค้ารายใหญ่ 10
รายแรกคิดเป็นร้อยละเทียบกับยอดขายรวมของบริษัทฯ ดังนี้ หน่วย : ล้านบาท

+----------+-----------------+-----------------------+----------------+
| ปี        | ยอดขายรวม       | ยอดขายเฉพาะลูกค้า 10    | คิดเป็นร้อยละ (%) |
|          |                 | รายแรก                |                |
+----------+-----------------+-----------------------+----------------+
| 2541     | 2,120.22        | 1.836.57              | 86.62          |
|          |                 |                       |                |
| 2542     | 2,402.19        | 2,035.63              | 84.74          |
|          |                 |                       |                |
| 2543     | 1,938.58        | 1,606.20              | 82.85          |
+----------+-----------------+-----------------------+----------------+

  ลูกค้ารายใหญ่ของบริษัทฯ ใน 10 รายแรก มีจำนวน 4 ราย เป็นผู้ถือหุ้นของบริษัทฯ คือ

  1) บริษัท บุญรอดบริวเวอรี่ จำกัด

  2) บริษัท ไทยน้ำทิพย์ จำกัด

  3) บริษัท เสริมสุข จำกัด (มหาชน)

  4) บริษัท กรีนสปอต (ประเทศไทย) จำกัด

  บริษัทฯ ไม่มีการขายให้กับลูกค้ารายใดเกินร้อยละ 30 ของยอดขายเป็นเวลา 3 ปีติดต่อกัน

-   สัดส่วนการจำหน่ายผลิตภัณฑ์ในประเทศและต่างประเทศ

หน่วย : ล้านบาท

+----------+--------------------+-------------------+-----------------+
| ปี        | ยอดจำหน่ายในประเทศ  | ย                 | ยอดจำหน่ายรวม    |
|          |                    | อดจำหน่ายต่างประเทศ |                 |
+----------+--------------------+-------------------+-----------------+
| 2541     | 1,992.52           | 127.70            | 2,120.22        |
|          |                    |                   |                 |
| (%)      | 93.98              | 6.02              |                 |
+----------+--------------------+-------------------+-----------------+
| 2542     | 2,251.99           | 150.20            | 2,402.19        |
|          |                    |                   |                 |
| (%)      | 93.75              | 6.25              |                 |
+----------+--------------------+-------------------+-----------------+
| 2543     | 1,747.14           | 191.44            | 1,938.58        |
|          |                    |                   |                 |
| (%)      | 90.13              | 9.87              |                 |
+----------+--------------------+-------------------+-----------------+

โดยประเทศที่ส่งออกสำคัญ ได้แก่ อินโดนีเซีย ไ ต้หวัน ลาว กัมพูชา เวียดนาม พม่า มาเลเซีย
ฟิลิปปินส์ สิงคโปร์ และศรีลังกา

-   สิทธิหรือข้อจำกัดในการประกอบธุรกิจ

1. บัตรส่งเสริมการลงทุน บริษัทฯ ไม่ได้ขอรับส่งเสริมการลงทุน

2. สิทธิอื่นๆ บริษัทฯ ได้รับสิทธิเกี่ยวกับกรรมวิธีตลอดจนเทคนิคการผลิตฝาจีบ
ฝาเกลียวกันปลอมฝาสุปริมล็อก ฝาวงแหวนแม็กซี่ ฝากระป๋อง และกระป๋องจากบริษัท
โตโยไซกันไกชา จำกัด (ประเทศญี่ปุ่น) ภาวะอุตสาหกรรมและการแข่งขัน

อุตสาหกรรมบรรจุภัณฑ์ ประเภทฝาปิดผนึก ซึ่งมีทั้งฝาโลหะและฝาพลาสติก
ยังมีความสำคัญต่อสินค้าที่บรรจุภายใน
ความเหมาะสมของฝาปิดกับสินค้าแต่ละชนิดสามารถปรับเปลี่ยนได้ เพื่อก่อให้เกิดความได้
เปรียบในแง่ความทันสมัย และแข่งขันในตลาด
ดังนั้นความสำเร็จของผู้ประกอบการในกลุ่มบรรจุภัณฑ์ฝาปิด
จึงอยู่ที่ว่าจะสามารถเพิ่มความแตกต่างที่ทันสมัยให้กับสินค้าของผู้ผลิตได้เร็ว
และมีคุณภาพกว่าเพียงใด ส่วนในบรรจุภัณฑ์แบบเดิมที่ไม่สามารถปรับเปลี่ยนได้
ราคาที่ถูกกว่าและคุณภาพที่ดีจะทำให้ได้เปรียบในการครองส่วนแบ่งการขายที่สูงกว่ารายอื่น
อัตราการเติบโตทางเศรษฐกิจของประเทศ เป็นส่วนสำคัญต่ออุตสาหกรรมบรรจุภัณฑ์ มาก
เศรษฐกิจที่ดีทำให้ประชาชนมีกำลังการบริโภคสูง
จะทำให้การจำหน่ายสินค้าที่เกี่ยวเนื่องถึงบรรจุภัณฑ์ฝาดีขึ้น
นอกจากนี้วัตถุดิบที่นำมาใช้ในการผลิตเป็นส่วนสำคัญมาก
ผู้ผลิตบรรจุภัณฑ์รายใดที่สามารถหาแหล่งวัตถุดิบราคาต่ำจะมีความได้เปรียบมากในการกำหนดราคาจำหน่ายบรรจุภัณฑ์
ปัจจุบันวัตถุดิบส่วนใหญ่ยังต้องนำเข้าจึงเป็นอุปสรรคอย่างมากต่อการพัฒนาอุตสาหกรรมบรรจุภัณฑ์ในประเทศ
ส่วนพันธะสัญญาของประเทศในการค้าของ AFTA และ WTO
จะส่งผลให้มีการเข้ามาของบรรจุภัณฑ์ต่างประเทศมากขึ้น เนื่องจากภาษีนำเข้าที่ลดต่ำลง
ดังนั้นการเตรียมตัวของผู้ผลิตบรรจุภัณฑ์ต้องพร้อมที่จะเผชิญกับคู่แข่งต่างประเทศด้วย

1. ขนาดตลาดและอัตราการเติบโต

ขนาดตลาดบรรจุภัณฑ์ ฝาโลหะสำหรับเครื่องดื่ม ในปี 2543 มีประมาณ 7,823 ล้านฝา
อัตราการเติบโตลดลงประมาณ 10% เนื่องจากการชะลอการผลิตของอุตสาหกรรมสุรา ที่ได้เร่งผลิต
Stock สุราไว้มากในปี 2542 ส่วนฝาพลาสติกสำหรับเครื่องดื่มบรรจุก๊าซมีประมาณ 349 ล้านฝา
อัตราการเติบโตเพิ่มขึ้นประมาณ 9% ซึ่งแนวโน้มการเติบโตยังคงมีอยู่ บริษัทฯ
ได้พยายามหาทางขยายตลาดไปต่างประเทศเพิ่มขึ้นด้วย
รวมถึงการมุ่งเข้าสู่อุตสาหกรรมประเภทอื่นนอกเหนือจากเครื่องดื่ม เพื่อการขยายตัวในอนาคต

2. สภาพการแข่งขัน

ปัจจุบันมีความรุนแรงค่อนข้างมาก
เนื่องจากอัตราการเติบโตของอุตสาหกรรมเครื่องดื่มชะลอตัวสูงมาก
ในขณะที่ยังมีผู้ผลิตบรรจุภัณฑ์เท่าเดิม
ดังนั้นการแข่งขันเพื่อรักษาส่วนครองตลาดของตนเองและของลูกค้ารายใหม่เพื่อเพิ่มยอดขาย
จำเป็นต้องดึงลูกค้ามาจากคู่แข่ง จึงก่อให้เกิดการแข่งขันในเรื่องราคาจำหน่ายและการบริการ
จำนวนคู่แข่งในบรรจุภัณฑ์ฝาโลหะ ปัจจุบันมีประมาณ 15-20 ราย (รวมผู้ผลิตกระป๋องอลูมิเนียม)
ส่วนฝาพลาสติกมีเป็นจำนวนมาก ส่วนครองตลาดของบริษัทฯ ในปี 2543
เมื่อเทียบกับคู่แข่งในฝาโลหะมีประมาณร้อยละ 63 และในฝาพลาสติกบรรจุก๊าซมีประมาณร้อยละ 14

3. แนวโน้มธุรกิจ

ลูกค้าภายในประเทศมีแนวโน้มการขยายตัวในอัตราที่ค่อนข้างต่ำ
เนื่องจากราคาสินค้าที่เพิ่มขึ้นและกำลังซื้อของผู้บริโภคที่ลดลง การขึ้นราคาสินค้าส่วนใหญ่ของบริษัทฯ
จะเป็นไปตามการขึ้นราคาของวัตถุดิบ
บริษัทฯยังแข่งขันในการขายได้ตามปกติและจะรักษาส่วนแบ่งตลาดได้ใกล้เคียงส่วนเดิม
และจะเริ่มมีกำไรใหม่จากการเพิ่มการขาย การขึ้นราคาสินค้าบ้างอย่างเป็นธรรม
การลดต้นทุนการผลิตและค่าใช้จ่ายอย่างเป็นระบบ
ยอดส่งออกมีแนวโน้มสูงขึ้นเนื่องจากราคาที่แข่งขันได้ดีขึ้นและผลของแผนงานที่จะเพิ่มการส่งออกอย่างต่อเนื่อง

4. ความยาก/ง่ายของผู้ที่จะเข้ามาเป็นคู่แข่งขันรายใหม่

สภาพปัจจุบันมีผู้ผลิตหลายราย
การเข้ามาของผู้ผลิตรายใหม่ถึงแม้ทำได้ไม่ยากแต่ก็ต้องเผชิญกับการแข่งขันที่สูง
นอกจากจะมีเทคโนโลยีในการผลิตแบบใหม่ที่สามารถลดต้นทุนการผลิตและสามารถแข่งขันได้ในด้านราคาจำหน่าย
นอกจากนี้ยังมีสิ่งที่อาจกีดกั้นการเข้ามาลงทุนของรายใหม่คือ
ความสัมพันธ์ระหว่างผู้ขายกับลูกค้าเดิมในอุตสาหกรรมซึ่งส่วนใหญ่จะมีความสัมพันธ์ค่อนข้างดีและซื้อขายกันมาในระยะยาว
การเข้า มาเพื่อดึงลูกค้าส่วนนี้จึงไม่ง่ายนัก

5. ความเป็นไปได้ที่จะมีสินค้าทดแทน

สินค้าที่จะทดแทนได้และเริ่มเข้ามามีบทบาทมากขึ้นคือ บรรจุภัณฑ์พลาสติก โดยเฉพาะฝาพลาสติกได้เข้ามาทดแทนฝาอลูมิเนียมเกลียวในตลาดน้ำอัดลมเกือบทั้งหมดในปัจจุบัน เนื่องจากราคาถูกและผลิตได้ง่าย
กว่า บริษัทฯ จึงได้หาตลาดใหม่เพื่อรองรับฝาอลูมิเนียมเกลียวที่มีกำลังการผลิตเหลือ ได้แก่
อุตสาหกรรมเครื่องดื่มชูกำลัง สุรา ตลอดจนการพยายามเพิ่มการส่งออกมากขึ้น

3) การจัดหาผลิตภัณฑ์ หรือบริการ

การผลิต 

สถานที่ตั้งโรงงาน ปัจจุบันบริษัทฯมีโรงงานผลิตสินค้า 2 แห่งดังนี้

โรงงานฝาจีบกรุงเทพ ตั้งอยู่บนเนื้อที่ 12 ไร่เศษ เลขที่ 99/34 ถนนแจ้งวัฒนะ แขวงทุ่งสองห้อง
เขตหลักสี่ กรุงเทพมหานคร ผลิตฝาจุกจีบ มีอาคารโรงงาน 3 หลัง อาคารเก็บวัสดุในการผลิต 1
หลัง และอาคารสำนักงาน 2 หลัง ในปี 2543
ได้มีการย้ายสายการผลิตบางส่วนไปไว้ที่โรงงานรังสิต ตามแผนงานการรวมโรงงาน
ซึ่งคาดว่าจะย้ายมาได้หมดภายในปี 2544

โรงงานฝาจีบรังสิต ตั้งอยู่บนเนื้อที่ 30 ไร่เศษ เลขที่ 135/3 ถนนรังสิต-นครนายก หมู่ที่ 5
ตำบลประชาธิปัตย์ อำเภอธัญบุรี จังหวัดปทุมธานี มีอาคารโรงงาน 5 หลัง อาคารสำนักงาน 3
หลัง ผลิต ฝาอลูมิเนียมเกลียวกันปลอม ฝาแม็กซี่ ฝากระป๋อง ฝาพลาสติกและกระป๋อง 3 ชิ้น

บริษัทฯ มีที่ดินที่ถือไว้เพื่อสำรองการขยายและย้ายโรงงาน จำนวน 107 ไร่ ที่คลอง 8
ตำบลลำผักกูดอำเภอธัญบุรี จังหวัดปทุมธานี ทรัพย์สินของบริษัทฯ
ทั้งหมดไม่มีภาระผูกพันต่อธนาคารหรือเจ้าหนี้ใด ๆ ทั้งสิ้น

  กำลังการผลิตและปริมาณการผลิต

+----------+--------+---------+--------+----------+--------+---------+
| ผลิตภัณฑ์   | ปี 2541 |         | ปี 2542 |          | ปี 2543 |         |
+----------+--------+---------+--------+----------+--------+---------+
|          | ก      | อัต      | ก      | อ        | ก      | อัต      |
|          | ำลังการ | ราการใช้ | ำลังการ | ัตราการใช้ | ำลังการ | ราการใช้ |
|          | ผลิตรวม |         | ผลิตรวม |          | ผลิตรวม |         |
|          | (      | กำลัง    | (      | กำ       | (      | กำล     |
|          | ล้านชิ้น) | การผลิต% | ล้านชิ้น) | ลังการผลิต | ล้านชิ้น) | ังการผลิต |
|          |        |         |        | %        |        | %       |
+----------+--------+---------+--------+----------+--------+---------+
| กลุ่ม      | 14,201 | ประมา   | 17,477 | ประมาณ   | 17,477 | ประมาณ  |
| ผลิตภัณฑ์ฝา |        | ณ60-70% |        | 65 -70%  |        | 40%     |
|          | 1,544  |         | 1,771  |          | 1,771  |         |
| ผลิตภ     |        | ประมา   |        | ประมาณ   |        | ประมาณ  |
| ัณฑ์กระป๋อง |        | ณ45-50% |        | 45- 50%  |        | 50%     |
+----------+--------+---------+--------+----------+--------+---------+

-   วัตถุดิบ และผู้จำหน่ายวัตถุดิบ

บริษัทฯมีนโยบายที่จะส่งเสริมและสนับสนุนอุตสาหกรรมภายในประเทศ หากว่าวัตถุดิบนั้น
มีคุณภาพมาตรฐานและราคาต้นทุนไม่สูงกว่าที่นำเข้าจากต่างประเทศ
บริษัทฯจะพิจารณาสั่งซื้อจากภายในประเทศก่อน โดยถือนโยบายการจัดซื้อวัตถุดิบว่า
บริษัทฯจะจัดหาผู้ขายมากกว่า1ราย เพื่อสั่งซื้อวัตถุดิบโดยคำนึงถึงคุณภาพตรงตามมาตรฐาน,ราคา
การส่งมอบที่ตรงตามเวลาโดยไม่ให้มีผลกระทบต่อการผลิตของบริษัท

  ----------------- ---------------- ------------------- ------------------
  ผลิตภัณฑ์            วัตถุดิบหลักที่ใช้      % การสั่งซื้อในประเทศ   % การสั่งซื้อต่างประเทศ

  กลุ่มผลิตภัณฑ์ฝา       แผ่นเหล็ก / แผ่น Al แผ่นเหล็ก100% / แผ่น   แผ่น Al 70%
                                     Al 30%              

  กลุ่มผลิตภัณฑ์กระป๋อง   แผ่นเหล็ก / Al     แผ่นเหล็ก 100%        Al Coil 100%
                    Coil                                 
  ----------------- ---------------- ------------------- ------------------

บริษัทฯมิได้พึ่งพาการซื้อวัตถุดิบจากผู้จำหน่ายรายใดเกินกว่าร้อยละ 30
ของมูลค่าการซื้อวัตถุดิบทั้งหมด

-   ขั้นตอนและเทคโนโลยีการผลิต มีดังนี้

  ฝาประเภทโลหะ ฝาประเภทพลาสติก กระป๋องเหล็ก

- แหล่งที่มาของเทคโนโลยีการผลิต บริษัทได้รับการสนับสนุนทางวิชาการ
และเทคโนโลยีในการผลิตจาก บริษัท โตโยไซกันไกซา จำกัด ประเทศญี่ปุ่น

- บริษัทฯ มีเครื่องจักร และบุคลากรที่เพียงพอในการผลิต

- โอกาสที่จะถูกทดแทนด้วยเทคโนโลยีใหม่มีความเป็นไปได้น้อย

- สาระสำคัญของสัญญาการให้ความช่วยเหลือด้านเทคนิค ระหว่างบริษัทฯ กับ บริษัท โตโยไซกัน
ไกชา ประเทศญี่ปุ่น

บริษัท โตโยไซกัน ไกชา ให้การสนับสนุนด้านเทคนิค โดยบริษัทฯ ชำระค่าสิทธิบัตรเป็นจำนวน
ร้อยละของยอดขายแต่ละผลิตภัณฑ์ สำหรับความช่วยเหลืออื่นตามความจำเป็น เช่น
การส่งช่างเทคนิคมาช่วยเป็นครั้งคราว บริษัทฯ เป็นผู้รับภาระค่าใช้จ่ายตามที่เป็นจริงรวมค่า
Absentee Fees

-   ผลกระทบต่อสิ่งแวดล้อม

ผลกระทบของกระบวนการผลิตที่มีผลต่อสิ่งแวดล้อม มีเพียงประการเดียวคือ สาร VOC (Volatile
Organic Compound) แต่ทางบริษัทฯ ได้ติดตั้ง Incinerator สำหรับกำจัดสาร VOC
ได้ตามมาตรฐานของ กรมโรงงาน กระทรวงอุตสาหกรรม

การควบคุมผลกระทบต่อสิ่งแวดล้อมอยู่ภายใต้การควบคุมของคณะกรรมการกำกับและติดตาม
นโยบายสิ่งแวดล้อม ซึ่งดูแลการดำเนินการเพื่อขอการรับรองมาตรฐาน ISO 14001
และการนำเทคโนโลยี สะอาดเข้ามาใช้ในองค์กร

ขณะนี้บริษัทได้ดำเนินการตามกฎหมายกำหนดอยู่แล้ว
แต่ได้เพิ่มการปรับปรุงพัฒนาเพื่อลดผลกระทบต่อสิ่งแวดล้อมอย่างต่อเนื่อง
โดยให้สอดคล้องกับมาตรฐาน ISO 14001
ทั้งนี้บริษัทฯไม่มีประวัติการกระทำความผิดเกี่ยวกับสิ่งแวดล้อมแต่ประการใด